Kristian Kirk har skrevet under på en kontrakt med Thisted FC frem til sommeren 2013 efter en kort pause fra fodbold. - Jeg stoppede midt i september i Viborg FF og trænede med Thisted FC to gange inden juleferien, og ellers har det været vigtigt at komme langt væk fra fodbolden og prøve noget andet, som jeg har haft lyst til i lang tid. Jeg har fra d. 11. oktober til 18.november 2011 brugt tiden til at gå en pilgrimstur fra Frankrig til Spanien, og det havde jeg drømt om længe, siger Kristian Kirk til thistedfc.dk Kristian Kirk går efter at bliver førstevalget på mål. - Jeg har stor respekt for Mikkel Petersen, og jeg regner ikke med bare at vade ind og snuppe pladsen, for det vil kræve, at jeg levere, hvis den drøm skal gå i opfyldelse, siger keeperen.

Opsummering:
Målmanden Kristian Kirk er efter flere år på udebane vendt hjem til Thisted FC.